Revista A Punt... Nº 39 de l'Institut Ramon Berenguer IV - Amposta by Institut Ramon Berenguer IV Amposta - Issuu\nRevista A Punt... Nº 39 de l'Institut Ramon Berenguer IV - Amposta\nImpremta Querol, SL Tel.: 977 597 100 DIPÒSIT LEGAL: T- 1 6 4 9 - 2 0 0 6\nREDACCIÓ 3r B BOSCH VIDAL, Paula MARQUÉS ESPINOSA, Marc\n3r C CARLES de la CUESTA, Saray CIURANA LÓPEZ, Naiara FABRA PAULINO, Arnau GARRIDO MARTÍNEZ, Idoia GRANADOS BASTIDA, Raúl HAKIMI, Aya JORNET ALCAIDE, Enric SALVADÓ CARMONA, Íngrid\n3r D PALOMO ANGUERA, Iker SANS NAJAR, Julen\nFE D’ERRADES: A les pàg. 15 i 16 de l’A PUNT 39, els peus de fotografia de Nerea Homs i Noa Pellicer estan intercanviats.\nSUMARI PORTADA: Exercici tipogràfic de Disseny d’Anna Gasparín (2n batx.) Portes de la memòria ............................................1\nSumari ...............................................2 Editorial de la nostra directora, Lucrècia B. .....3 Orles del curs 2017-2018 ...............................4 Projecte Portes de la memòria ......................5 Entrevista a una excel·lent patinadora ............6 Drogues i lleis. Dia contra violència de gènere.7 Aula Oberta. Aula d’Acollida .............................8 P.Proeduca.Extraescolars.L’alumnat opina ..... 9 GEP. Treballant per projectes ...................... ..10 Reunions de famílies. La nostra biblioteca......11 Treballs de batxillerat ..................................12 Dibuixos de l’ESO...........................................13 Setmana de la Ciència ................................. 14 Noves calculadores. S. infermeria. Simulacre15 LGTBI i l’ACISI. Maltracte parelles ...............16 Cultura gitana. Conductes addictives ..........17 V.A. Estellés. Crítica de lectura de català .....18 Pràcticum. Crítica de lectura de castellà.......19 Deltaventur. Natura amb BBT .........................20 Viatge de 4t. Memorimage ............................21 Emprenedoria ................................................22 Excel·lències .................................................23\nCONTRAPORTADA : « E s t i m o e l m e u institut!: Plàstics, no!».........................24 Suplement APS ................. I, II, III i IV Notes: (Portada, pàgines centrals i contraportada coordinades pel Departament de ViP) (*J.: Jornada/es) (*P.: Projecte)\nINICI DE CURS: L’ESCOLA D’AVUI DIA En una intervenció en un acte d’internacionalització de l’educació, el 30 de maig de 2018, a l’Institut d’Educació Física de Catalunya, organitzat per la Subdirecció General de Llengua i Plurilingüisme del Departament d’Ensenyament, amb l’objectiu de promoure projectes de cooperació educativa internacional i d’incrementar la participació d’alumnat i de professorat en programes de mobilitat, el sociòleg Xavier Bonal, Llicenciat en Ciències Econòmiques i Doctor en Sociologia per la Universitat Autònoma de Barcelona, va pronunciar una conferència inaugural sobre l’impacte de la globalització en l’educació.Els temes abordats pel Dr. Bonal se’ns revelaven, des de múltiples punts de vista, com a claus en el futur personal i professional del nostre alumnat i, en gran mesura, en el de la professió docent. Les seUes paraules emmirallaven la complexitat del món, ens traslladaven a la diversitat de les aules i, alhora, ens apropaven a tot un seguit de valors, que inqüestionablement busquem en el nostre alumnat: humanitat, sensibilitat, culturalisme, intel·ligència, criticisme, creativitat...Amb el convenciment que les paraules del Dr. Bonal serien un referent per a l’auditori, vàrem convidar-lo perquè inaugurés el curs acadèmic 2018-2019. I és així com el dijous 4 d’octubre el vam tenir a l’Institut Ramon Berenguer IV, a la Sala d’Actes,construint un suggeridor discurs «L’impacte de la globalització en l’educació: noves societats i noves professions». L’escola com a centre neuràlgic del sistema educatiu, afirma el Dr. Bonal, està sotmesa a contínues demandes, relacionades amb les transformacions que viuen el mercat de treball i la societat en general: internet, les xarxes socials, els efectes de la política en l’economia, els moviments migratoris, la mobilitat del capital, els processos productius, la urgència de la qualificació en l’ocupació, l’emergència de la competitivitat entre els estats... Aquest escenari obre les portes a una situació vertiginosa en la qual es fan necessàries noves mirades i, és fonamental, ensenyar a pensar sobre el món que ens envolta. En aquest sentit, assenyala el Dr. Bonal, se li encomana al sistema educatiutrobar respostes a problemàtiques tan complexes i plurals. I posa damunt la taulaels efectes que tenen en l’educació. Una mostra la tenim en els currículums que ens forcen a l’actualitzaciódels continguts, obsolets a causa dels avenços científics i tecnològics;en l’ensenyament per competències, ensenyament que incorpora als sabers tradicionals destreses necessàries per a desenvolupar-se en el món en què vivim, com són laidentificació i interpretació de problemes valorant les seves conseqüències, la cultura visual, l’estima i respecte per la cultura pròpia i les dels altres, la comprensió de les interrelacions entre fenòmens i processos que tenen lloc a escala global, regional i local, la cultura de la informació, la gestió de la imatge\npròpia, les habilitats internacionals, o el prendre riscos o Risktaking... El Dr. Bonal destacà tambécom a efectes les tendències socials i transformacions culturals:la mobilitat del capital humà, cinc milions d’alumnes estan estudiant en altres països, l’anglès com a llengua franca, els reptes educatius derivats de les migracions, la multiplicació de formes i espais d’aprenentatge, la formació a distància, l’avenç tecnològic com a facilitador de formes alternatives de coneixement... Aquesta tendència creua riscos i oportunitats: riscos com la mercantilització i competitivitat en educació o l’exclusió educativa i social en alumnat que presenta importants problemàtiques sociofamiliars i econòmiques; oportunitats com l’educació per una ciutadania global, que es comprometa en la consecució d’un món més equitatiu i sostenible o el capital cultural i lingüístic que suposa la multiculturalitat. I en aquesta línia de la multiculturalitat i plurilingüisme, l’Institut Ramon Berenguer IV comença aquest curs donant impuls a la internacionalització en l’educació i aportant a les aules programes i recursos plurilingües. Per afavorir la millora de la competència comunicativa en llengües estrangeres, implementem el programa d’innovació pedagògica Generació Plurilingüe GEP. Les accions d’aquest programa s’orienten a incrementar el temps d’exposició de l’alumnat a les llengües estrangeres curriculars. Promovem estratègies d’aprenentatge en llengües estrangeres a través de metodologies competencials (AICLE) i la plataforma «eTwinning». Engeguem un programa internacional Erasmus+ amb un Collège de Dozulé a Normandia. Donem continuïtat als intercanvis i viatges culturals a França, Alemanya i Regne Unit. Presentem el nostre alumnat a certificar en les competències comunicatives en llengua francesa (DELF scolaire A2 i B1 del Marc Comú Europeu de Referència). I el nostre centre ha estat seleccionat dins del programa de certificació dels coneixements de llengües estrangeres, amb el suport de l’EOI d’Amposta. Finalment i com a projecte estrella d’aquest curs, «Portes de la Memòria»ens oferirà l’ocasió de no perdre la memòria recent i llunyana del que va passar a Europa en la dècada dels anys quaranta del segle XX. «Portes de la Memòria» té com a punt de partida la investigació de deu deportats ampostins als camps nazis i de dos exiliades actuals que viuen a Amposta; i culminarà amb la col·locació de les Stolpersteine, llambordes dissenyades per l’artista berlinès GunterDemnig, davant de l’últim domicili on va viure cadascun dels deportats. En aquest projecte, que l’hem d’entendre com una eina per a l’educació per la pau, la llibertat i el respecte a les persones, col·laboren l’Ajuntament de la ciutat d’Amposta, l’Amical de Mauthausen i el Departament d’Ensenyament de la Generalitat de Catalunya. Ja per acabar, us convidem a fullejar aquest nou número de la revista A PUNT perquè cada lector descobreixi el talent, l’art, la ciència, l’humor, la imaginació, la raó, la sensibilitat i les emocions del nostre alumnat..., dels que formem l’Institut Ramon Berenguer IV. BERNALTES, Lucrècia (directora)\nGRADUACIÓ DE LA PROMOCIÓ D’ESO 2014-2018 La nit del divendres 8 de juny vàrem celebrar l’Acte de Lliurament de les Orles de la Promoció d’ESO 2014-2018. L’acte va tenir lloc a l’Auditori Municipal de la Ciutat d’Amposta. Va ser una vetllada ben especial, acompanyats i acompanyades de música, dansa i una gran sorpresa: la Roseta, una titella que es va presentar com l’alter-ego de la professora i companya Rosa Royo. Va donar la salutació de benvinguda la directora del centre, Lucrècia Bernaltes; a continuació la presidenta de l’AMPA, Pilar Arrufat, va felicitar l’AMPA per l’organització de l’acte i va felicitar i encoratjar l’alumnat de 4t d’ESO en el seu futur. La professora Rosa Royo i Roseta ens van fer disfrutar fent un recorregut pel pas de l’alumnat per l’Institut. Van ser uns moments molt emotius i plens de records. La cloenda de l’acte va anar a càrrec del primer tinent d’alcalde de la nostra ciutat, Miquel Subirats. DIRECCIÓ\nLLIURAMENT D’ORLES DE BATXILLERAT\nTambé el passat 1 de juny, a l’Auditori Municipal d’Amposta, es va celebrar l’acte de lliurament d’orles de l’alumnat de batxillerat de la promoció 2016-2018 en companyia de les seues persones tutores Salomé Aguilar, Francesc Escriche i Lluís Montull.\nDesprés de la benvinguda per part de les alumnes Ariana Cugat i Anna Toropova, i de la salutació i obertura de l’acte per part de la nostra directora, Lucrècia Bernaltes, hi va haver l’actuació musical de Paula Caballé; la intervenció de Paula Fumadó, Ares Valldepérez i Christian Llobat en representació de l’alumnat; i les intervencions de diverses personalitats: Pilar Arrufat (presidenta de l’AMPA), Inés Martí (regidora d’Ensenyament i Cultura de l’Ajuntament d’Amposta), i Manolita Cid (directora dels Serveis Territorials d’Ensenyament de les terres de l’Ebre). Com a colofó de l’acte vam poder gaudir de la intervenció i actuació de la convidada especial Laura Ruiz, professora i catedràtica de clarinet a la Hochschule für Musik und Darstellende Kunst de Frankfurt am Main.\nACTE DE LLIURAMENT DE LES ORLES DE CICLES FORMATIUS El dijous 21 de juny vàrem gaudir de la celebració de l’Acte del Lliurament de les Orles dels Cicles Formatius de Grau Mitjà de Cures Auxiliars d’Infermeria i del Grau Superior d’Higiene Bucodental a la sala d’actes de l’institut. Alumnat i professsorat s’ho van passar molt bé. Direcció\nPortes de la memòria. Deportació dels republicans ampostins als camps nazis El projecte que hem endegat aquest curs al nostre institut pretén introduir en la recerca l’alumnat de 1r de batxillerat que cursa les matèries de sociologia, història del món, francès, literatura universal i alemany, amb la implicació, també, de l’alumnat de cultura audiovisual i disseny, de 1r i de 2n de batxillerat respectivament. El projecte, que tindrà una durada de dos cursos, es basarà en la investigació de deu deportats ampostins als camps nazis i de dues exiliades actuals que viuen a Amposta; i culminarà amb la col·locació de les Stolpersteine, llambordes dissenyades per l’artista berlinès Gunter Demnig, davant de l’últim domicili on va viure cadascun dels deportats. Portes de la memòria no és un títol escollit a l’atzar. Es tracta d’una metàfora molt ben construïda per la professora Elisa Gilabert que convida a traspassar el llindar per a iniciar la recerca de la successió de vivències que conduïren els republicans ampostins als camps de concentració nazis. Aquesta descoberta, que permetrà alhora la reflexió sobre els camps de refugiats i els exilis actuals, implicarà conèixer dues dones exiliades, testimonis d’injustícies contemporànies.\nL’alumnat elaborarà durant el curs un document audiovisual que recollirà les entrevistes als familiars dels deportats, georeferenciarà el recorregut de cada un a través del mobile history map i dissenyarà una exposició, amb diversos plafons explicatius, oberta a la ciutadania a finals del curs 2019-2020. El projecte, que inclourà xerrades formatives per a professorat i alumnat, treballarà amb metodologies de recerca que conjugaran la rigorositat científica amb els sentiments provocats per unes històries de vida que es construiran amb respecte. El 22 d’octubre a la sala d’actes de l’INS Ramon Berenguer IV es va presentar el projecte. Hi van assistir els familiars dels deportats, sobre els quals aquest curs es farà la recerca, i els de l’alumnat implicat en el projecte. Es tractarà d’una experiència que aproparà l’alumnat a la recerca i a la investigació d’uns fets històrics i que permetrà la recuperació de la memòria històrica dels ampostins que van patir la deportació als camps nazis. Per últim, respecte, consideració i agraïment per als deu ampostins i per a les seues famílies que ens ajudaran, amb els seus records, a obrir la porta de la memòria.\nMAIGÍ, Carme; MONTULL, Lluís\nUNA GUIA PER A L’ESTUDI DE LA MEMÒRIA HISTÒRICA El passat 24 d’octubre una exalumna del centre i estudiant de Sociologia a la UAB, Daniela Gil, va impartir una xerrada per orientar l’alumnat de batxillerat que cursa Sociologia i Història del món, a l’hora de realitzar el seu treball de recerca social. Daniela va explicar que per dur-lo a terme, l’alumnat ha de conèixer molt bé el context històric de l’època nazi i ha d’investigar la política entre la 1a Guerra Mundial i la 2a Guerra Mundial. També els va recomanar entre d’altres aspectes, consultar bibliografies sobre l’holocaust, Hitler, etc. i visionar pel·lícules i documentals d’aquestes èpoques sobre aquests temes.\nPer últim, l’alumnat de 1r de batxillerat tindrà la possibilitat de plantejar qualsevol dubte a Daniela, en el seu correu electrònic, amb la finalitat de poder resoldre circumstancialment tot tipus de dubtes que se’ls hi puga presentar en el seu treball.\nXERRADA SOBRE RECERCA ARXIVÍSTICA El dilluns 19 d’octubre es va programar una altra xerrada, aquest cop sobre l’aspecte de com poder arribar a elaborar una molt bona recerca arxivística l’alumnat, a càrrec de l’Albert Company i Montse Matamoros, documentalistes i arxivers de l’Arxiu Comarcal del Montsià d’Amposta, a més de gaudir de l’experiència en recerca de Joan Beltran. Redacció\nHe de seguir lluitant pels meus somnis L’alumnat de 2n d’ESO D va voler entrevistar una companya de classe (que actualment ja cursa 3r d’ESO) que promet arribar ben lluny en el món del patinatge. Quin és el teu nom? D’on ets? Em dic Anouk Vizcarro Tomàs i soc d’Amposta. Des de quan practiques patinatge? Vaig començar abans a patinar que a caminar, perquè la meua mare era entrenadora d’un club i em va posar abans els patins que les sabates; vaig començar als 2 o 3 anys. Com et sents quan surts a la pista? Quan surto a pista em noto segura de mi mateixa, pel temps que he estat preparant-me, i disposada a demostrar tot el que he estat treballant durant molt de temps. El que vull és gaudir del que més m’agrada. Què et va inspirar a triar l’esport del patinatge? La que em va inspirar va ser la meua mare, perquè quan vaig néixer era entrenadora del Club Escola Ampostina de patinatge i, embarassada i tot, encara anava dalt dels patins. Sembla que m’ho va encomanar i ara m’agrada tant o més que a ella. T’has lesionat alguna vegada? Va ser lleu o greu? He tingut diferents lesions lleus molts cops com ara sobrecàrregues musculars i distensió de lligaments. Són lesions que t’obliguen a parar poc temps. Fa tres anys vaig haver de parar durant un mes per un esquinç muscular al quàdriceps i ara fa quatre mesos vaig tenir la lesió més greu que he patit, perquè vaig haver d’estar-me dos mesos sense poder fer cap esforç físic. Va ser una lesió del creixement que afecta el tendó rotulià del genoll dret. Has viatjat fora de l’Estat espanyol per a patinar? En modalitat individual no he tingut la sort de poder competir fora de l’Estat espanyol, però sí que he viatjat a Ponte Di Legno (Itàlia) per a entrenar, perquè allí estan els millors patinadors i entrenadors del món. En canvi, en la modalitat de grup xou juvenil, he viatjat a Nantes (França) per a participar a un Europeu de grups xous i precisió, i vam quedar en cinquena posició. Tens algun ídol? Tinc diferents ídols. Una és Núria Gas, companya del club actual i patinadora individual en categoria sènior; Júlia Ventura, també companya actual i patinadora de xou; a més de Mònica Gimeno, Débora Sabei, Rebecca Tarlazzi, Luca Lucaroni i Andrea Girotto, entre altres. Quants premis has guanyat? He estat sis vegades campiona de Tarragona i he anat a 5 campionats de Catalunya on he quedat de les 12 primeres. L’any de la categoria benjamí (amb 9 anys) vaig quedar 2a de Catalunya i, al cap de 4 anys, és a dir, l’any passat, vaig tornar a quedar 2a (i aquest any m’he tornat a classificar). També he participat a 3 campionats d’Espanya on he quedat entre les 10 primeres. A banda, el Consell Comarcal del Baix Ebre cada any em dona premis per la meua trajectòria esportiva i l’Ajuntament de l’Aldea també em fa una menció especial tots els anys. I, el fet de poder estar seleccionada per la Reial Federació Espanyola al CAR (Centre d’Alt Rendiment), ja és un premi! Quina modalitat de patinatge t’agrada més? Quines modalitats practiques? La modalitat que més m’agrada és la individual, perquè és la que he practicat sempre des de petita i el mèrit és tot teu. Practico 3 modalitats de les 6 que hi ha: la Individual, el Grup Xou i el Solo Dance. Quina importància té el patinatge en la teua vida? El patinatge és la meua vida! Els dos mesos que vaig estar sense poder patinar van ser molt durs per a mi.\nSempre has patinat al C. P. l’Aldea? No, vaig començar a patinar amb la meua mare a l’Escola Ampostina de Patinatge, però l’any 2010 ella va decidir marxar i vaig marxar amb ella. Després, vaig estar al C. P. Masdenverge fins acabar la temporada, i al 2011 vaig començar al C. P. l’Aldea. Practiques algun altre esport ? Sí, practico la dansa per complementar el patinatge a l’Escola Maria Lozano i he practicat una temporada de Gimnàstica Esportiva. Quantes hores a la setmana entrenes ? Dilluns, dimecres i divendres de 16:00h a 19:00h i dissabtes de 9:00h a 11:00h. A més, alguns caps de setmana tenim entrenament intensiu i tecnificacions. T’havia passat mai pel cap poder arribar a la Selecció espanyola? Ha estat fàcil o difícil, entrar-hi ? Per a poder formar-ne part has de treballar molt, i no, no ha estat gens fàcil, per això treballo molt per poder estar entre les millors. Quina ha estat l’experiència més emocionant que has viscut? La primera vegada que vaig participar en un Campionat d’Espanya a Valladolid; l’any passat al Campionat de Catalunya en què vaig obtenir la primera posició al disc curt i també la primera vegada que vaig participar en un Europeu. Hi ha algun alumne/a de l’Institut Ramon Berenguer IV que patina amb tu? Sí, la Paula Rodríguez, i també Paula Narro i Núria Esteller. Quants entrenadors has tingut? Quin t’ha marcat més? He tingut molts entrenadors durant la meua trajectòria esportiva, però Manel Vilarroya és el meu principal entrenador. Ell ha confiat en mi sempre, en els moments més difícils sempre està allí, i crec que sense ell això no seria possible. Com et sents quan perds alguna competició ? No es perd mai, sempre s’aprèn, sents ràbia i impotència per no poder demostrar el que has treballat, però sempre he pensat que he de seguir lluitant pels meus somnis. Quina és la competició més important que has guanyat? El 2017 va ser una bona temporada, tant en individual com en grup, perquè vaig poder quedar de les 10 primeres de l’Estat espanyol en individual i 5a d’Europa de xou. Quines són les properes competicions que tens? Trobes que tens possibilitats de guanyar-les? Després de la lesió que he tingut, no pensava poder tornar a competir, però he quedat 1a Territorial. A finals de maig vaig participar al Campionat de Catalunya i vaig quedar en 3a posició, pel que vaig participar en el campionat d’Espanya, en què vaig quedar la 3a. La primera setmana de setembre vaig participar al meu primer campionat d’Europa, en què vaig quedar 6a. En acabar a l’institut, quins estudis cursaràs? No tinc encara les coses clares, però sí que vull seguir fent coses relacionades amb el patinatge, com estudiar per a ser fisioterapeuta o entrenadora, o potser jutge. També voldria estudiar disseny gràfic. Et veus com a patinadora professional en un futur? Als meus somnis sí, per això seguiré treballant per aconseguir-los. Alumnat de 2n D (curs 2017-2018)\nTALLER DE DROGUES (ACCIÓ/INFRACCIÓ) Els passats 5 i 6 de novembre, un mosso d’esquadra de la prefectura d’Amposta, l’agent Ramon, va impartir una xerrada sobre les drogues a l’alumnat de 4t d’ESO, ja que en aquestes edats (1516 anys) és quan es comença a flirtejar amb aquestes substàncies. L’agent Ramon ens va plantejar una presentació en què va explicar que les drogues es poden classificar en dos tipus: les legals (l’alcohol i el tabac) i les il·legals (marihuana, cocaïna, heroïna...). Segons la llei, la venda de drogues blanes als menors de 18 anys, se sanciona amb una multa o pot arribar a fer clausurar un local. L’agent també va explicar que «els botellons» que s’organitzen pel\ncarrer, principalment pels adolescents, que amés dixa després deixalles per tot arreu, se sanciona amb una multa de 400 euros. També va informar que per tenir o consumir drogues a la via pública es multa el portador si és major d’edat, i si aquest proporciona estupefaents a un menor d’edat es considera un delicte greu. Sobre les drogues il·legals o dures, va compartir que està prohibit tenir plantacions, encara que siga per consum propi. El càstig per aquestes accions pot arribar a la presó. Aquest taller dona a entendre «la facilitat que pot haver per a obtenir drogues i també la facilitat amb què es pot cometre una infracció», va finalitzar el mosso. MARQUÉS, MARC\nDia Internacional contra la Violència de Gènere Alumnat de 4t d’ESO va llegir el passat 23 de novembre, al vestíbul del centre, el manifest unitari del Dia Internacional per a l’Eliminació de la Violència envers les Dones amb l’objectiu de prendre i fer prendre consciència de la importància de la prevenció i la detecció d’actituds masclistes, massa freqüents en la nostra societat. Steven Bohorquez, Mariona Borja, Paula González, Noa Martí, Alba Moreno, Gemma Lluís i Eulàlia Tort van llegir el manifest redactat enguany per la periodista Ariadna Oltra, el qual emfasitzava la necessitat de visibilitzar totes les actituds agressives cap a les dones i les xiquetes i, sobretot, de garantir recursos legals, de suport i d’atenció per a la seua total recuperació. MAIGÍ, Carme\nEl 25 de novembre és el dia internacional contra la violència de gènere. Durant molts anys, hem viscut en una societat que consentia el maltractament i la violència sexual com un fet quotidià. Som milers les dones i els homes que diem prou i exigim els nostres drets. Només una societat que respecta i col·labora en el desenvolupament de totes les persones pot evolucionar: des de l’Institut Ramon Berenguer IV som sensibles a aquest tema i ens comprometem a donar una educació no sexista. Durant els darrers tres anys hem elaborat vídeos i el curs passat es va crear un mural en contra de la discriminació de gènere que es va presentar el dia 8 de març, Dia Internacional de la dona. Aquest curs, en el si de l’assignatura Cultura Audiovisual i en col·laboració amb Serveis Socials d’Amposta, s’han creat dos anuncis on l’alumnat de 1r de batxillerat ha reflexionat sobre les conductes sexistes entre els jóvens. A vegades es pot pensar que ja està tot superat, però quan aprofundim una mica encara ens adonem que pressuposem com a «normals» situacions que no ho haurien de ser.\nAULA OBERTA, UN PROJECTE AMB DIVERSITAT L’Aula Oberta és una aula de 4t d’ESO amb una ràtio de vuit alumnes amb un perfil o un tarannà de bona conducta. L’alumnat ha de v oler assistir-hi i ho ha de fer amb el consentiment explícit de les seues famílies. La principal diferència amb la resta de grups és que durant sis hores a la setmana es realitzen pràctiques fora del centre: a dues llars d’infants, al Museu de les Terres de l’Ebre, a les Piscines Municipals i a les consergeries de dos col·legis de primària, així com també a la secretaria del nostre centre. La seua funció és bàsicament ajudar o col·laborar. Aquest alumnat, per tant, no cursa optatives a l’institut,\naquestes franges horàries d’optatives, els dimarts, els dijous i els divendres de 9:30 a 11:30 les ocupen fora del centre. La finalitat d’aquesta aula és aconseguir la titulació de l’ESO, aprendre de les activitats diverses i també incrementar el seu nivell d’autoestima. A l’hora d’aprovar aquest curs, la classe té més avantatges ja que s’atén millor el seu ritme d’aprenentatge i la seua diversitat. La major part de l’alumnat de l’Aula Oberta seguix estudiant en el futur, un curs o cicles postobligatoris. L’Aula Oberta es va iniciar el curs 2006-2007 i fins a l’actual ha donat molts bons resultats i una projecció positiva. MARQUÉS, Marc\nAULA D’ACOLLIDA, AULA MULTICULTURAL I D’IMMERSIÓ L’aula d’acollida està composta, de bon principi, per 21 alumnes (durant l’any sempre hi ha noves incorporacions). Estan a l’Aula d’Acollida perquè necessiten aprendre el català; és l’anomenada Immersió Lingüística. Aprenen el catala, però si tenen deures d’una altra assignatura i no n’entenen gaire se’ls ajuda per mediació de la professora Núria Muñoz a resoldre el que no poden aconseguir per ells mateixos. L’alumnat també participa en la celebració de Halloween (fotos), en el Dia Internacional de les Llengües Maternes i en la diada de Sant Jordi, en què cadascun d’ells i d’elles aporta un plat típic del seu país i el venen a l’entrada de l’institut en un esmorzar solidari per a tot l’alumnat del centre.\nLa majoria de l’alumnat és originari del Marroc, però també n’hi ha de l’Equador, de l’Índia, de Pakistan, de la Xina o d’Algèria. Cal remarcar que molt alumnat ve acompanyat per la família, peró també n’hi ha alguns que «venen sols», «sense acompanyament».\nEl projecte Proeduca Ilusiónate Mariona Navarro, estudiant del Ramon Berenguer IV fa uns cursos, des del 2 fins al dia 24 de juliol, va dur a terme un programa de reforç de les matèries instrumentals anomenat Ilusiónate que va ocupar unes hores de la primera part de les vacances de l’alumnat que necessitava un ajut. Al programa van participar un total de 13 alumnes. L’objectiu principal va ser el desenvolupament de tallers d’estiu de reforç de les matèries instrumentals (català, castellà i matemàtiques), com ja hem dit, tot fomentant plans i/o programes alternatius amb un component lúdic i motivador per a la formació i l’educació. També van treballar-hi l’organització de l’estudi perquè aprenguessen a distribuir el seu temps i a emprar-lo profitosament El primer dia, cada alumne, atenent al nombre de matèries per recuperar i la faena a realitzar, es va estructurar el que havia de fer cada dia per tal\nActivitats extraescolars Les activitats extraescolars es realitzen tots els dies a les tardes a l’Institut Ramon Berenguer IV donat l’horari intensiu que s’hi aplica. Les dues activitats que s’implementen són les següents: Dimarts de 16:00 a 17:00 hi ha el taller de teatre i circ impartit per personal de l’Etca (Escola de teatre i circ d’Amposta) i que té un cost de 6 euros mensuals. També hi ha l’EA (Estudi Assistit) dimecres de 16:00 a 17:00 i de 17:00 a 18:00 ; i dijous de 16:30 a 17:30 ; i divendres de 16:00 a 17:00, per a l’alumnat d’ESO. D’altra banda, durant el 1r trimestre també hi ha Estudi Assistit d’ESO, però des del projecte Proeduca\nd’acabar la faena durant les tres setmanes del reforç i aprofitar el temps el màxim possible. Tots els dies van seguir una estructura de treball similar. Val a dir que es van agrupar i distribuir en petits grups. Es va prendre aquesta decisió perquè l’alumnat del mateix curs coincidia en les matèries suspeses i, com que l’aprenentatge entre iguals afavorix molt l’educació, la idea d’agrupar l’alumnat va ser la més adequada i oportuna. Aquesta iniciativa continua durant aquest primer trimestre a les tardes com a element de suport per a l’EA (Estudi Assistit) per proporcionar ajut per estudiar, treballar i organitzar-se, sobretot en les assignatures instrumentals, a l’alumnat inscrit a l’EA (activitat extraescolar oferta pel centre a les tardes a l’alumnat que ho necessite). GARRIDO, Idoia\namb la Mariona Navarro cada dia de la setmana per reforçar el professorat de l’EA (article anterior). L’activitat d’EA va començar el 8 d’octubre del 2018 i el taller de teatre i circ, el 5 de novembre. L’Estudi Assistit consistix en unes classes de reforç que es proporcionen a l’alumnat per millorar les tècniques i estratègies del jovent, i per afavorir el seguiment del currículum escolar, així com per també adquirir millors hàbits organitzatius d’estudi i de planificació de treball escolar. El taller de teatre i circ és una activitat més lúdica, però que pot iniciar o despertar les aptituds més artístiques i físiques de l’alumnat més artista. GARRIDO, Idoia\nL’alumnat de primer opina... Un any més hem formulat una sèrie de preguntes al nou alumnat de 1r d’ESO de forma aleatòria per valorar les seues opinions sobre les diferències que han trobat o veuen entre el seu col·le i el seu actual institut de secundària. A la majoria de qüestions han donat les següents respostes: Estàs a gust al nostre institut? La majoria ha respost que sí, que s’hi troben bé, a gust. Quina és la diferència més important entre el col·le i l’institut? La majoria de respostes han estat que a secundària t’has d’esforçar molt més; que hi ha més deures, tot i que n’hi ha que diuen que no hi ha gaire diferència. Milloraries algun aspecte del nou centre? La majoria de l’alumnat entrevistat ha respost que en general no milloraria res. Què t’ha agradat més del nou centre? Les respostes han estat que en general hi ha bona relació entre professorat i alumnat; que es treballa amb l’ordinador i això els agrada perquè així, per exemple, no els pesa tant la motxilla; o bé que hi ha assignatures noves com tecnologia o biologia. Què és el que canviaries o milloraries del nou centre? La majoria de respostes apunten o a l’horari o al pati; és a dir, que preferien tenir una estona més d’esbarjo o que potser estaria millor un horari partit, no compactat, o que potser aniria millor fer un horari de 9:00 a 15:30, però no ho tenen del tot clar. Són opinions que cal valorar i tenir en compte per millorar o reflexionar-hi. SANS, Julen\nPROJECTE GEP Aquest curs 2018-19 continuarem per segon any cosecutiu amb el projecte GEP (Grup Experimental de Plurilingüisme). El programa l’organitza el Departament d’Ensenyament de la Generalitat de Catalunya amb la participació de l’INS Ramon Berenguer IV d’Amposta. L’implementen cinc membres del professorat: Judit Cobo ( tecnologia), Francesc Escriche (visual i plàstica), Joan Domènech\n(tecnologia), Salomé Aguilar (anglès) i Mireia Palos (matemàtiques). Aquest projecte es du a terme amb l’alumnat de 1r d’ESO A i B, a les assignatures de visual i plàstica, informàtica/tecnologia, anglès i matemàtiques. Cada classe (1r A i 1r B) aplica el projecte quatre hores setmanals i impartix aquestes assignatures en anglès. El GEP té com a objectiu fonamental realitza un treball interdisciplinari i cooperatiu, i aprendre a saber treballar millor conjuntament en anglès altres assignatures de forma transversal.\nPROJECTES DE 3r E I 4t D Els projectes de 3r E i 4t D duren tot el curs, però els de 4t D comencen al novembre, perquè és quan hauran acabat de preparar-ho tot. Els llocs on se realitzaran els projectes seran l’Institut, els Ullals de Baltasar, el riu i les platges. El professorat implicat a 4t és Amparo Pallàs, Rafel Haro, Neus González, Àngela Pitarch, Justí Pagà i Manel Martí. Les diferents activitats que hi ha previst realitzar són les següents: Octubre: Presentació del programa i xerrada introductòria de la gestió del Parc natural sobre els peixos del Delta i la gestió de les espècies amenaçades (fotografia). Novembre: Alliberament d’espècies de peixos amenaçats a la zona dels Ullals de Baltasar. Gener/Febrer: Projecte Mediambiental. Març: Projecte Mediambiental. També es durà a terme la campanya de recollida de brossa a la platja dels Eucaliptus i la seua classificació posterior. Abril: Campanya europea del peix migrador per repoblar els rius. Maig: Campanya de conscienciació dels pescadors de canya. Es podrà realitzar a les zones d’Amposta on es detecte que es desenvolupe aquesta activitat. Juny: Fi del projecte i presentació de les tasques realitzades durant el curs. Tot s’anirà realitzant a partir de trobades del professorat, en què es preparà el material i tot el relacionat amb l’activitat. El Parc també ajudarà proporcionant diferents materials i recursos. Totes aquestes activitats s’implementaran, perquè és important treballar el currículum des de diferents metodologies i aprofitant els recursos propers que tenim en l’entorn, i així podem aconseguir que l’aprenentatge siga més atractiu, més experimental, manipulatiu i, així, també poder conèixer millor el territori on vivim. La finalitat última és usar tot el que aprens a l’institut, però fora del mateix, és a dir, combinar teoria i pràctica sobre el terreny. La pràctica es realitza amb l’alumnat que el curs anterior va participar en el Projecte Engrescats. L’horari abastarà «un matí al mes» en horari intensiu i en el projecte es treballaran les matèries implicades: castellà, socials, matemàtiques, valors... Finalment també s’implementa un projecte (Això no és un simulacre) que consistix a sortir un cop al mes dues hores, en dimecres. Es treballarà el desenvolupament social i personal per mig de l’art contemporani com a eina de transformació. El projecte finalitzarà quan ells mateixos muntin una exposició pròpia. A 3r d’ESO també es treballarà per projectes, continuant la iniciativa del curs passat amb l’associació Engrescats. Aquest projecte durarà tot l’any acadèmic. Es desenvolupa dins l’institut i també on estan ubicats els gossos, als quals l’alumnat va a visitar una vegada cada mes. A l’institut les matèries que participen en aquest projecte són català, castellà, anglès, matemàtiques, física i química i ciències naturals. El projecte està dividit en tres etapes: primer trimestre (recollida de productes per als gossos); segon trimestre (campanya de sensibilització per aconseguir apadrinaments); tercer trimestre (activitat artística). El projecte té dues finalitats. La primera és realitzar activitats a classe a partir del que aprenen a la gossera; la segona raó és la continuïtat de l’any passat i el fet de treballar en un àmbit molt mes agradable. PALOMO, Íker\nRebuda de les famílies Els passats 2, 3 i 8 d’octubre es van citar les famílies de tot l’alumnat per informar-les sobre el present curs 2018-2019. El dia 1 es van convocar els pares i mares de 1r i 2n d’ESO, però es va traslladar la convocatòria al 8 d’octubre per les commemoracions de l’1-O que es feien a tota la comarca. El dia 2 es va convocar per als de 3r i 4t d’ESO; el 3, per a les famílies de batxillerat i cicles. Les convocatòries començaven a les 19:00 h. És citaven al principi a la sala d’actes, on la nostra directora, Lucrècia Bernaltes, presentava les persones tutores, alguns projectes que s’ implementaran al centre… i tota la informació més general. A l’acabar la presentació a la sala d’actes tothom anava a les classes per ser informat pels tutors i tutores: classes, horaris, normes, projectes, contacte entre famílies i tutoria, etc. En iniciar la reunió, els tutors van passar a les famílies un petit dossier amb informació diversa i bàsica. Així també, al final se’ls va lliurar una petita enquesta per a saber si estaven conformes amb la informació que se’ls havia ofert, si confiaven en el centre, etc. La majoria va opinar que estava satisfet\nLA BIBLIOTECA: LLIBRES, ESTUDI I ACTIVITATS\nAl nostre institut la biblioteca està situada ben bé a l’entrada del centre, al costat d’un passadís on normalment hi ha silenci. Les professores encarregades de la biblioteca són Maria Gallego i Maria Llatser, però si tenim algun dubte hauríem de consultar-lo amb Maria Gallego, la seua coordinadora. Abans hi havia un grup de nois i noies que a l’hora del pati ajudava en els préstecs, però aquest any, de moment, aquesta activitat no s’ha iniciat. El seu horari al públic és bàsicament a l’hora de l’esbarjo, que és quan l’alumnat l’utilitza més. La biblioteca té un aforament aproximat de 50 persones, i també s’utilitza aquest any per impartir classes d’economia, català, castellà i una matèria optativa anomenada Gust per la lectura que tan sols cursa l’alumnat de 1r d’ESO. Els llibres més demanats són els d’aventures, d’amor, de misteri, de temor i, sobretot, còmics. I els que menys són els de ciència ficció i literatura clàssica. Algunes de les normes més importants de la biblioteca són que no es pot menjar dins la sala, tan sols es poden utilitzar els ordinadors per a activitats acadèmiques, s’han de tornar els llibres en el termini establert, el silenci, l’ordre i el respecte. Tenim una mascota, Ratolineta, guanyadora en un concurs d’alumnat de batxillerat artístic. Com a activitats organitzades o compartides per la nostra biblioteca, de moment, s’ha efectuat la sortida de l’alumnat de 3r d’ESO a la presentació del conte El vell al pont d’Ernest Hemingw ay, en\namb la informació dels tutors/es i del centre. Hi va haver comentaris, com per exemple el d’alguna família, que deia que es podia informar sobre les universitats (web del centre) o que la reunió podria començar a les 20:00 h, una mica més tard perquè tinguessen la possibilitat d’assistir més representants de famílies. Els coordinadors dels diferents nivells han recollit informació de quanta gent hi va assistir, amb els següents percentatges: 1r d’ESO: (55,4%); 2n d’ESO: (57,1%), 3r d’ESO: (63,0%), 4t d’ESO: (55,4%); 1r de batx.: (63,1%); i 2n de batx.: (65,7%). En 3r d’ESO i 1r de batx. s’observa una major assistència de famílies potser per ser el 3r un any de canvi de cicle i per haver a 1r de batx. molts pares i mares d’alumnat nou, de fora, i per comportar un canvi d’ESO a batxillerat amb novetats evidents. GRANADOS, Raúl\ncommemoració del 80è aniversari de la Batalla de l’Ebre. L’acte va tenir lloc a la Biblioteca Comarcal d’Amposta, el divendres 4 d’octubre, a les 19:00 h. L’alumnat de batxillerat artístic també hi va assistir el divendres 5 d’octubre. BOSCH, Paula\nSETMANA DE LA CIÈNCIA Durant el mes de novembre es va celebrar al nostre institut la Setmana de la Ciència; concretament es va dur a terme entre els dies 5 i 23 de novembre. Durant aquests dies es van celebrar tot un seguit d’activitats de divulgació científica, tallers científics… La Setmana de la Ciència és una iniciativa coordinada per la Fundació Catalana per a la Recerca i la Innovació (FCRi) a la qual s’unix el professorat del Departament de Ciències Naturals de l’Institut Ramon Berenguer IV amb les següents activitats: Fem ciència a l’aula, adreçat a tots els cursos d’ESO: Aquesta activitat consistix en una presentació oral a la classe de senzills experiments científicotecnòlogics entre l’alumnat de l’ESO en grups de tres alumnes a les classes de CN. Entre les més votades, el professorat de ciències va triar la millor per curs i es va lliurar un diploma acreditatiu i un premi en finalitzar la Setmana de la Ciència. Activitats amb el Parc Natural dels Ports per a l’alumnat de 1r d’ESO: Els dies 5 i 23 de novembre es va impartir una xerrada a l’aula sobre les espècies amenaçades al Parc Natural dels Ports, a càrrec de Víctor Reverté, responsable d’activitats d’educació ambiental del Parc Natural dels Ports. El dia 14 de novembre s’havia de realitzar una sortida a la natura per comprovar la importància de la qualitat de l’aigua, a la Sènia (ajornada al 5 de desembre per l’oratge). Ciència i tecnologia en femení: El 13 de novembre 30 estudiants de 3r d’ESO van anar al parc científic de Barcelona amb els seus professors Josep B. i Gaspar C.. allí van escoltar una xerrada d’una estudiant de doctorat, van visitar una exposició i van participar en un taller científic. Conferència adreçada a alumnat de ciències de 4t d’ESO i batxillerat: Es va realitzar el dia 22 de novembre i versava sobre els mites i llegendes sobre la nostra salut, a càrrec de Cristina Rey\nReñones, professora del Departament d’Infermeria de la Universitat Rovira i Virgili. Durant la conferència es va proposar que els assistents participessen en un qüestionari a través dels seus mòbils. Els van formular preguntes relacionades amb la salut amb la intenció de desmitificar algunes creences populars. Entre els temes que es van abordar es van incloure aspectes relacionats amb l’alimentació, la higiene corporal i hàbits saludables, hàbits tòxics, pràctiques sexuals i exercici físic. Enginyeria genètica i biotecnologia per a l’alumnat de batxillerat: Es va treballar el dia 12 de novembre, al laboratori de Biologia i a càrrec de Biocomunica’tCiència per emportar. El taller va consistir a aconseguir que uns bacteris fabriquessen una proteïna fluorescent amb l’ajuda de tècniques d’enginyeria genètica. Van aplicar conceptes de transcripció i traducció i de regulació de l’expressió genètica. Cafè Científic per a estudiants, professorat, famílies i públic en general: Aquesta xerrada es va haver d’ajornar al proper 14 de gener per indisposició de Toni Pou, físic, periodista, científic escriptor i divulgador. (Tema: Feynman: la vida és millor amb ciència (i amb humor!), a càrrec de Toni Pou.) Lliurament de premis dels guanyadors de Fem la Ciència a l’aula: Els diferents premis de les jornades es van lliurar el dia 23 de novembre a les 11:30 h a la sala d’actes. HAKIMI, Aya\nFORMACIÓ CALCULADORES CASIO CLASSWIZZ El dimarts 30 d’octubre i organitzat pel Departament de Matemàtiques, va tindre lloc una jornada de formació a la qual van assistir professors i professores dels Departament de matemàtiques i del Departament de ciències del centre. La formació va estar impartida per un formador de Casio i va durar dues hores. Les calculadores Casio Classwiz han estat desenvolupades conjuntament per Casio i professorat de matemàtiques i s’han aconseguit unes màquines potents i intuïtives que poden ser utilitzades a les PAU. Incorporen diferents menús: càlcul, estadística, taules, verificacions... La Casio fx-570SPXII incorpora un generador de codis QR que poden ser llegits pel mòbil i que dona accés a gràfics de funcions, resolució gràfica d’equacions, rectes de regressió, gràfics de freqüència...\nSERVEI D’INFERMERIA Enguany tornem a comptar al centre amb la infermera Yolanda Elías (CAP Amposta) del programa Salut a l’Escola. Estarà amb nosaltres el segon i quart dijous de cada mes (alterns) de 10:00 a 14:00 des del 8 de novembre. L’alumnat que vulga ser atès s’apuntarà a una llista, que restarà a consergeria, i es presentarà el\nTambé tenen incorporada la possibilitat dels menús en català, castellà, portuguès i eusquera. Hem d’agrair la col·laboració de Casio pel fet de facilitar de forma gratuïta la formació i la calculadora fx-570SPXII a tots els participants. Ara només fa falta que el sector estudiantil l’incorpore a la seua vida acadèmica del dia a dia.\nDep. matemàtiques dia i hora indicats a la saleta de visita de famílies on els esperarà la seua infermera. En acabar la consulta la infermera lliurarà un document a l’alumnat indicant l’hora en què surt de la consulta per tal de lliurar-la al professor/a d’aula. La consulta serà estrictament i total confidencial entre la infermera i l’alumnat pel codi deontològic.\nSIMULACRE ANUAL D’EVACUACIÓ El passat dijous 22 de novembre al voltant de les 11:15 del matí per a l’alumnat de l’ESO i de batxillerat, i a les 17:45 per a l’alumnat dels CF, es va dur a terme un any més el simulacre d’evacuació, preceptiu en tota institució educativa pública seguint el protocol de riscos laborals, per prevenir i preparar l’actuació de tothom davant d’un possible sinistre al centre. Per tant és una actuació necessària i orientadora, alhora que vital. Volem donar les gràcies pel seu treball, informació i cura per tots i totes, tant al professorat, als tutors i tutores com, en especial, a la professora de tecnologia i coordinadora de Riscos Laborals del nostre institut, Mariluz López. Gràcies, companya.\nPREVISIÓ, DIAGNOSI I PROPOSTES DE SOLUCIONS Els passats 15, 22 i 29 d’octubre a l’alumnat de 1r d’ESO se li va impartir una xerrada sobre el col·lectiu LGTBI (Lesbianes, Gais, Transsexuals, Bisexuals i Intersexuals). La persona que la va dirigir va ser Maribel, provinent del Consell Comarcal del Montsià, concretament del Casal Jove d’Amposta. La xerrada es va iniciar amb unes enquestes sobre la necessitat de la salut en general dels\nde casos o plantejaments detectats o possibles; i a 4t, un taller a m b dinàmiques de grups per part d’una pedagoga (Alba) i una estudiant de Sociologia (Daniela Gil) per captar propostes de solució des d’una visió jove per al Pla de Polítiques de dones d’Amposta des de la Regidoria de Serveis Redacció socials (dues fotos).\nVIOLÈNCIA DE PARELLES!\nadolescents, tant física, com emocional i psicològica. Hi havia preguntes sobre l’alcohol, el tabac, els mètodes anticonceptius, les dietes, les drogues, les xarxes socials, el bullying… La Maribel va explicar que el Casal de Joves d’Amposta està obert per poder ajudar els adolescents davant de qualsevol tipus de problema. Acte seguit, els va fer fer presentar-se de tal forma que tothom digués el seu nom i la cosa que més els agradava i també la que menys. A continuació els va projectar un vídeo que tractava el tema de l’amor entre diferents persones, races, mateixos sexes… El jovent de la classe es va quedar bastant sorprès al veure el vídeo. Llavors Maribel, va passar un power point sobre la LGTBI en què s’explicava el significat i plantejava exemples de famosos que corresponien a cada inicial; p.e. la youtuber Dulceida és del col·lectiu de la L (lesbianes). Quan va acabar d’explicar el power point, per finalitzar la xerrada va projectar un vídeo d’un noi que era del col·lectiu G (gai). El noi sofria bullying i explicava la seua història i com va arribar fins i tot a intentar acabar amb la seua vida. Per a Maribel la finalitat de la xerrada era que els nois i noies aprenguessen a acceptar totes les persones, estimessen a qui estimessen.\nSALVADÓ,Íngrid En un àmbit d’intervenció paral·lel i des de l’ACISI (Associació per a la Cooperació, la Inserció Social i la Interculturalitat), a algunes aules de 2n i 4t d’ESO també es van implementar dues activitats que s’hi relacionen, el 15 d’octubre. Així, mentre a 1r d’ESO es va realitzar una previsió de la problemàtica de l’LGTBI (foto); des de l’ACISI de Tortosa i en col·laboració amb l’Aj. d’Amposta a 2n d’ESO es va realitzar un taller d e diagnosi\nEl mes d’octubre (15, 22 i 29) va visitar el nostre institut Joana Rodríguez, voluntària psicòloga de la Creu Roja per conduir una xerrada sobre la violència de parelles o de gènere, donat l’increment de casos que es presenten a la nostra societat. El que va explicar va ser que la violència de gènere no ocorre sols vers a les dones, sinó també vers els hòmens, el que passa és que els hòmens no ho denuncien per temor que se’n burlen d’ells. També ens va explicar que no hi ha una única manera de provocar violència de gènere. La més comuna és la física, però també hi ha molts casos de violència psíquica i verbal. La psíquica provoca que l’agressor li vaja «menjant el cap» a la persona agredida perquè puga sotmetre’n les àrees més íntimes de la víctima; la verbal consistix a imposarse a l’altra persona amb insults i menyspreu, i llavors fer que la víctima se senti inferior. També ens va parlar de la violència a les xarxes socials, és a dir, quan una dona o home puja material comprometedor o provocatiu (vídeos o imatges) a les xarxes, i llavors, l’agressor comença a opinar i a insultar, i llavors l’agressor aconseguix el que volia, deprimir la víctima. També va parlar sobre el «sobrecontrol», això passa quan la parella «es preocupa» massa o tant per tu que sempre t’envia missatges del tipus: On estàs?; Amb qui vas ?; Què fas?... i no et deixa ni llibertat ni intimitat, sols vol controlar-te. Després de tota aquesta explicació sobre la violència de gènere, es va iniciar un debat en què cada alumne/a donava la seua opinió; la majoria va defensar que estava en contra de la violència de gènere, i que si es donés el cas, el denunciaria. SANS, Julen\n600 anys de l’arribada del poble gitano Els dies 24 i 26 d’octubre, l’alumnat de 4t d’ESO va realitzar una sortida relacionada amb l’arribada del poble gitano a Catalunya. Una de les professores que va acompanyar l’alumnat va ser Carme Maigí, professora de català. La xerrada i l’exposició van ser organitzades pels Serveis Socials de l’Ajuntament d’Amposta, i va tenir lloc a l’Institut Montsià. Quan l’alumnat va arribar al centre, la Integradora Social Maria Alegria, va conduir l’activitat. Qui millor que ella per explicar la seua cultura! Els va presentar un power point en què s’explicava com van arribar, la seua llengua, quina llengua parlaven a Catalunya, de quina forma es van\norganitzar, que era un poble molt lluitador i molt conservador i, sobretot, que era un poble bastant rebutjat. També els va ensenyar i explicar uns quants plafons relacionats amb el power. A més, van poder veure unes fotografies i van escoltar una mica de música del poble gitano. El motiu de l’activitat va ser que és un tema bastant important, i de vegades controvertit, sobretot per als adolescents, que gràcies a l’explicació van poder descobrir molts aspectes que els van sorprendre molt sobre la cultura gitana i que no coneixien. En definitiva, van saber i van descobrir més sobre el passat i el present d’una cultura amb la qual convivim en el nostre dia a dia.\nLES CONDUCTES ADDICTIVES A LES XARXES Els dies 8, 9 i 13 de novembre , Maribel i Júlia, des del Consell Comarcal del Montsià van venir a impartir una xerrada a l’alumnat de 2n d’ESO. Els van fer participar a un kahoot en parelles, van preguntar qüestions com ara què és una socioaddicció?, que és una activitat obsessiva que crea dependència i addicció (estar més de 3 hores enganxat a un aparell electrònic). Van explicar que no només els adolescents podrien tindre socioaddicció, sinó que també en tenen adults amb immaduresa, baixa autoestima o soledat, per exemple. Van assegurar que el mòbil no ha de ser una eina per a controlar la parella o que en la socioaddicció també hi ha síndrome d’abstinència. Després van fer reflexionar els estudiants amb una pregunta: «Si les persones que us envolten, us diguessen que «esteu enganxats», què hi faríeu?». N’hi va haver que van dir que no farien cas del comentari ni de la gent, però la majoria va dir que els farien cas i prendrien mesures. Finalment els van projectar un vídeo en què una\nnoia coneixia un noi per les xarxes socials; durant uns mesos van parlar, fins que van arribar al punt de sortir junts. El noi, utilitzant l’excusa que portaven mesos parlant, li va demanar una fotografia «inapropiada» o «comprometedora», que després va enviar a altres nois i noies, i va produir una situació de bullying a la noia a l’institut i al seu entorn. La reflexió del vídeo va ser que amb un simple «NO» pots evitar molts problemes.\n25è ANIVERSARI DE VICENT ANDRÉS ESTELLÉS Els dies 18 i 22 d’octubre van celebrar-se les XIII Jornades de les Lletres Ebrenques a la Biblioteca Sebastià Joan Arbó d’Amposta. Des del centre es va col·laborar amb dues activitats repartides en dues jornades diferents. El dia 18 a les 9:30 l’alumnat de 2n d’ESO B va assistir a la Biblioteca Sebastià J.Arbó per realitzar una lectura de poemes de Vicent Andrés Estellés. L’escriptor Josep Igual va estar present a l’acte i va recitar alguns poemes de qui va ser el seu amic íntim. La regidora de cultura va oferir un parlament de benvinguda, i l’escriptor va introduir una referència personal i amistosa d’Estellés. Tot seguit l’alumnat va recitar els versos.\nSota les pedres... hi ha una història amagada La novel·la Sota les pedres, de l’autora Dolors Garcia, m’ha semblat una lectura bastant interessant. Al tindre una temàtica de misteri i suspens, t’animava a continuar llegint-la per a veure què hi passava més endavant i, sobretot, al final. En aquesta lectura pots aprendre, entre d’altres aspectes, què són els arbres genealògics, aspectes sobre els avantpassats, què són els dietaris familiars i, especialment, sobre la persecució que van patir els jueus i sobre els seus tresors, com ara les menorà, així com també sobre algunes malalties, com per exemple les epidèmies i les pestes patides als segles XV i XVI, i que van provocar tantíssimes morts a tot Espanya i Europa.\nLa segona activitat es va realitzar al nostre centre, concretament a la sala d’actes el dia 22 d’octubre. Va visitar-nos el cantautor Pau Alabajos per conduir un taller de poesia i per cantar poemes musicats de\nVicent Andrés Estellés. Posteriorment l’alumnat va iniciar un col·loqui amb el mateix Pau Alabajos. A continuació, Pau, amb la seva guitarra acústica, va interpretar cançons del seu disc «Estellés a cau d’orella», i va explicar el significat simbòlic de cada cançó. Després, les docents van formular preguntes de caràcter personal sobre les seues cançons.\nEl motiu de l’activitat conjunta va ser el 25è aniversari de la mort de l’escriptor, dins del projecte que duen a terme el Departament de Llengua i Literatura Castellanes i Llengua i Literatura Catalanes, per tal d’apropar la poesia a l’alumnat.\nLa trama també et pot traure més d’un somriure, fins i tot et pot posar nerviós, per la intriga que et va transportant de capítol en capítol. A mi m’ha agradat molt, el recomanaria als i les adolescents interessats per la lectura de totes les temàtiques, perquè, a més, la història està protagonitzada per jóvens de la nostra edat amb les nostres inquietuds i primers amors, les classes, els pares i les diferències generacionals, fins i tot hi ha , en aquest cas,un iaio molt entranyable.\n«Estudio per tenir una vida millor» Diego Caballero té 33 anys i és de València, però viu a Sant Jaume d’Enveja. Està estudiant un Màster de Professorat de Secundària de Física i Química al nostre institut. L’està estudiant des de la Universitat Internacional de València, i ho fa «a través de l’ordinador» (online), per on pot plantejar preguntes i qüestions, visionar conferències de com treballa el diferent professorat, veure quina relació hi ha entre l’alumnat i amb l’alumnat, etc. Aquí al centre treballa tots els dies: cursarà 200 hores de pràctiques, durant tot el primer trimestre amb el professor Enric Falcó.\nSi ha decidit estudiar aquest Màster és per a poder tenir el títol i poder treballar com a professor, i així poder tenir una vida millor, amb millors condicions. JORNET, Enric\nEl misterio del arca El misterio del arca és una novel·la que és continuació d’una altra, El chico de la flecha, de l’autora Espido Freire. És una novel·la en narrativa per a públic juvenil i també la primera lectura de 3r d’ESO en l’assignatura de Llengua castellana i literatura. Narra la història d’un noi de l’època romana clàssica que realitza un viatge amb el seu oncle i d’altres personatges. M’ha agradat aquesta novel·la pel fet que ens explica d’una manera entretinguda com es vivia en aquella època, els seus conflictes, etc; també ens ensenya una mica de llatí i les parts de les vivendes on ells vivien. Però no m’ha agradat gaire que hi haguessen salts temporals tan grans, com ara quan l’oncle d’en Marco, el protagonista, i ell estaven parlant d’anar a la mar i al capítol següent ells ja eren allà. He après molt sobre el món romà, per exemple l’exclusiu que era el color porpra, les seues creences, com aprenien els jóvens romans i també com les noies romanes estaven destinades a casar-se jóvens, com a fet cultural. En conclusió crec que és una molt bona història per a la nostra edat, ja que ens ensenya com era part del nostre passat, el de la cultura de la nostra llengua mare, el llatí. CARLES, Saray\nEDUCACIÓ FÍSICA A DELTAVENTUR El passat dia 24 d’octubre, l’alumnat de 3r d’ESO va realitzar una excursió o activitat al Parc Deltaventur situat al Delta de l’Ebre (DeltebreRiumar), per a exercitar-se i divertir-se amb tot un seguit d’activitats lúdiques i esportives. L’autocar que els va dur va sortir del centre a les 8:45 amb l’alumnat per arribar prompte al lloc indicat i aprofitar el dia al màxim. En arribar, els monitors encarregats de cada activitat explicaven com es feia cadascuna; quines eren: ponts tibetans (foto dreta), tir amb arc, tirolina, quads (foto de sota) i escalada; i com podien ajudar-\nnos a pujar si quèiem dels ponts tibetans, per exemple. En acabar l’explicació ens vam separar en grups de 4 per a repartir-nos pels diferents sectors. Les activitats van estar molt bé per a sortir de la rutina escolar i activar-nos una mica l’adrenalina. En acabar dues de les activitats, vam anar a esmorzar i descansar una estona. Una de les activitats més divertides va ser la tirolina, ja que, et llençaven de diferents maneres i a vegades ni t’ho esperaves. Molt alumnat es va quedar amb les ganes de tornar a repetir activitats com ara els quads o l’escalada, però ja no quedava temps per a repetir tothom. Al voltant de les 14:30, van pujar a l’autocar per iniciar el viatge de tornada al centre, on vam arribar al voltant de les 15:00. Va ser una jornada diferent i esportiva per a tornar a repetir. GRANADOS, Raúl\nExperiència a la naturalesa Aquest passat 7 de novembre, alumnat de 2n d’ESO va gaudir d’un recorregut per la via verda, preparat pel Departament d’Educació Física del centre. Hi van participar 55 alumnes, acompanyats pels 3 professors d’EF del centre: Xavier Matheu, Ismael Meiriño i Albert Reverté. Per començar, l’alumnat va sortir a les 8:45 aproximadament del centre per dirigir-se a Horta de Sant Joan, on es van trobar amb els responsables de transportar-hi les bicicletes. Abans de començar el recorregut els van explicar com funcionaven els llums, les marxes de les bicicletes ... i com i quin seria el recorregut. L’alumnat es va dirigir cap a la Fontcalda. Pel camí va passar per túnels, ponts, senderes... des d’on es divisaven unes vistes naturals molt boniques. Després d’unes quantes aturades, es va arribar a la Fontcalda, on van descansar i esmorzar per poder continuar en condicions. Mentrestant, se’ls va explicar per què surt l’aigua calenta, ja que l’aigua sempre està aproximadament a uns 28º. Després d’una estada d’entre 30 minuts i una hora, a la font, van iniciar el camí de tornada per arribar a Xerta on els estava esperant l’autocar per tornar\nprompte al centre. A Xerta es va aprofitar per veure l’Assut, des d’on neixen els dos canals de reg de l’Ebre, i també l’antiga estació de tren de Xerta. Finalment van dirigir-se al centre, on tenien prevista l’hora d’arribada a les 15:00 aproximadament. GRANADOS, Raúl\nL’ALUMNAT DE 4t VA DE CREUER Entre el 26 i el 30 d’abril hi ha previst el viatge en creuer de l’alumnat de 4t d’ESO per festejar el final del segon cicle i de l’etapa d’ESO. L’alumnat i el professorat embarcaran al port de Barcelona i faran les principals escales a Gènova (Itàlia) i a Marsella (França). A Gènova realitzaran una incursió de tres hores amb guia, visitant els indrets culturals\nmés emblemàtics de la vila itàlica, en què els hi ensenyaran i explicaran indrets i aspectes de la història i l’art de Gènova. A Marsella també realitzaran una visita guiada també de tres hores per la ciutat, i l’alumnat que estudia francès, a més, podrà aprofitar per practicar l’idioma gal formulant preguntes als guies sobre la història i els monuments que se’ls hi ensenyen. La sortida l’organitza el mateix alumnat de 4t amb l’ajuda del professorat i/o persones tutores següents: Ubaldo García, Amparo Pallàs i Àngela Pitarch. Per poder sufragar part de l’import del creuer s’organitzen diferents activitats com ara esmorzars als patis cada tres setmanes, venda de productes naturals com oli d’argan o una desfilada al primer trimestre, a més de diferents rifes. El motiu de la sortida és que l’alumnat de 4t s’acomiade del curs i de l’ESO i dels companys/es que han estat amb ells durant quatre anys fins començar el batxillerat o fins la propera, els que no vulguen seguir estudiant batxillerat compartint unes activitats i uns dies diferents: lúdics, culturals, personals... divertits. CIURANA, Naiara\nMEMORIMAGE El passat 9 de novembre de 8:00h a 15:00h, alumnat de batxillerat va realitzar una sortida a Reus al Memorimage. Aquesta activitat consistix en la projecció d’una pel·lícula documental, concretament al teatre Bartrina, a Reus, i sobre la qual, posteriorment, hi ha un col·loqui. El film en aquesta edició es va titular L’experiment Stuka, ambientada en l’època de la guerra civil espanyola a la zona de Castelló, i que representa l’antesala de la Segona gerra mundial. És el quart any que es planifica aquesta sortida a Reus, ja que els documentals que s’hi projecten i debaten són molt interessats per a l’alumnat. També es va aprofitar per visitar moltes de les façanes més representatives de les cases de l’època modernista de Reus. Són unes façanes molt boniques i antigues de finals del segle XIX i principis de segle XX. L’alumnat que hi va anar estudia Fonaments d’art i Història del món contemporani, l’alumnat dels batxillerats social i artístic que estudien i compartixen l’interès per aquestes temàtiques artístiques i històriques. FABRA, Arnau\nJÓVENS EMPRENEDORS L’alumnat de 1r de batxillerat que cursa l’optativa d’Economia, realitza un any més el projecte empresarial de creació de miniempreses. Aquest projecte pretén ajudar a formar persones emprenedores en el si de la matèria d’Economia a 1r de batxillerat amb la professora Maite Audí i durant tot el curs acadèmic Bàsicament es tracta de crear i muntar unes miniempreses partint d’una idea amb objectiu d’obtenir un negoci; amb aquesta iniciativa fabricaran i caracteritzaran un producte creat/pensat per ells mateixos, original. L’alumnat, partint d’una idea de negoci, constituïx una empresa que s’estructura en els següents departaments: producció, recursos humans, comercial, inversió i finançament. A cada alumne/a se l’assigna o ubica en el si de l’empresa i en un departament i realitza així les tasques de gestió corresponents a la seua secció. La comercialització del producte els porta a obtenir uns beneficis que, a final de curs, quan l’empresa es liquida, seran destinats a la devolució del capital als accionistes, a pagar els dividends i a realitzar una donació altruista a una ONG, local o de la zona, per fomentar també l’esperit solidari amb els menys afavoits. L’alumnat podrà realitzar vendes tant a l’Institut com a diferents fires o durant diverses festivitats en la nostra localitat. També promocionen i venen els seus productes a través de botigues que hi col·laboren o bé per Internet mitjançant les seues corresponents webs empresarials. Ho implementen a partir d’un aprenentatge competencial en què es treballen els conceptes teòrics dels estudiants en les assignatures d’Economia de l’empresa i Economia de 1r de batxillerat, per potenciar d’aquesta manera la seua capacitat emprenedora. També se’ls ensenya que tota decisió comporta uns riscos, però que s’han de prendre per poder arribar a aconseguir un bon resultat final i en definitiva el funcionament òptim de l’empresa. A 3r d’ESO, «Emprenedoria» és una assignatura d’economia que és impartida a la franja d’optatives per la professora Mireia Palos, com d’altres com «Fem la nostra revista», la qual, aquesta darrera, fa possible aquesta publicació i que, al cap i al fi també assaja una estructura d’empresa.\nESSÈNCIA: És una empresa en què es comercialitzen tot tipus d’aromes. espaidaromes@gmail.com\nEXPERIÈNCIES: En aquesta miniempresa oferixen «uns llibres del dia a dia d’un estudiant». experiencies201819@gmail.com\nLA RUTA: En aquesta es planteja un joc amb el qual els clients passejaran per tot el Delta de l’Ebre. empresalaruta@gmail.com\nLes empreses creades enguany són les següents: (Podeu fer comandes des de les pàgines web de les diferents miniempreses.) DE MÀ EN MÀ: En aquesta empresa es confeccionen «cartes ebrenques». demaenma1@gmail.com\nEXCEL·LÈNCIES JÚLIA BARBERÀ, PREMI CIUTAT D’AMPOSTA Júlia Barberà Tena va guanyar el Premi de Recerca de Batxillerat Ciutat d’Amposta amb el treball Escolarització d’un infant al·lèrgic alimentari a Terres de l’Ebre . El treball ha estat tutoritzat pel professor de filosofia Lluís Montull. L’estudi demostra que el fet de tenir una al·lèrgia alimentària afecta el desenvolupament de l’infant en l’àmbit educatiu i que hi ha mancances en el nostre sistema educatiu que dificulten la no exclusió d’aquest alumnat dins un centre educatiu de primària. El treball proposa una programació d’unitat didàctica competencial per tractar les al·lèrgies alimentàries a l’aula. L’acte de lliurament del premi va tenir lloc el dimecres 27 de juny, a les 20:00, a la sala de plens de l’Ajuntament d’Amposta. Direcció Enhorabona als dos!\nEl Campus Terres de l’Ebre de la URV guardona tres de les nostres alumnes En l’onzena edició dels Premis Gerard Vergés de la URV van ser premiats tres dels treballs del nostre alumnat de 2n de Batxillerat. L’escolarització d’un infant al·lèrgic alimentari a les Terres de l’Ebre de Júlia Barberà Tena, dins de l’àmbit de les Ciències Socials, va ser el treball que va rebre la màxima puntuació punts. D’altra banda, dos dels Premis Específics del campus Terres de l’Ebre han estat publicitat sexista, d’Ariana Vidal Moreal i Tu respires sense pensar, jo respirar, d’Andreea Alice Marin. Enhorabona a les tres i a les persones tutores dels Rosa Mora i Isabel Simó.\nper part del Jurat: 185 atorgats als treballs La només penso per a treballs: Lluís Montull, Direcció\nPROGRAMA ARGÓ (UAB) Aquest estiu la nostra estudiant de batxillerat Amàlia Fosch va formar part del programa Argó de la Universitat Autònoma de Barcelona (UAB). Va participar a l’estada\nLesions i recuperacions del sistema\nnerviós, juntament amb altres dues noies, realitzada al Departament de Biologia Cel·lular, Fisiologia i Immunologia de la UAB i a l’Institut de Neurociències, sota la supervisió dels professors Xavier Navarro i Joaquim Hernández.\nELS DIPLOMES DE L’AULA OBERTA El passat divendres 15 de juny al saló de plens de l’Ajuntament d’Amposta va tenir lloc el lliurament dels diplomes de pràctiques a l’alumnat de les dues Aules Obertes de la població d’Amposta, ubicades a l’ INS de Tecnificació i a l’INS Ramon Berenguer IV. L’acte fou presidit per la regidora d’ensenyament i cultura, la senyora Inés Martí, que va donar la benvinguda a tots els assistents i va destacar la importància del projecte quant al desenvolupament de la iniciativa i l’autonomia personals dels nois i noies que es formen en els espais on fan les pràctiques. A continuació, el senyor Adam Tomàs, alcalde de la localitat, va agrair la participació a totes les parts implicades, tutors i tutores de pràctiques, professorat de l’institut i alumnat. A continuació, es va procedir al lliurament dels diplomes, que certifiquen l’aprofitament de dues-centes hores de pràctiques laborals. L’alumnat de l’Aula Oberta del nostre centre, durant el curs 2017-2018, ha estat realitzant les pràctiques a les dues llars d’infants d’Amposta, La Sequieta i La Gruneta, al Museu de les Terres de l’Ebre, a la Secretaria de l’INS Ramon Berenguer IV i a la consergeria de l’Escola Mestre Agustí Barberà. A l’acte també van assistir, amb l’objectiu d’acompanyar l’alumnat, les dues directores de les llars d’infants; Àngela Pitarch, coordinadora pedagògica del nostre institut; i Rosa Royo, tutora de l’Aula Oberta.\nAPRENENTATGE SERVEI (APS) APS Introducció El servei comunitari a l’institut(APS). Curs 2018-2019 L’APS s’ha convertit en una proposta educativa dirigida principalment a l’alumnat de 3r d’ESO amb l’objectiu de conscienciar-los sobre la importància de l’ajuda i el voluntariat en la societat. Un any més, els diferents grups de 3r de l’INS Ramon Berenguer IV efectuaran diversos serveis relacionats amb pràctiques socials. Per una banda, es realitzaran activitats en què els nois i noies organitzaran actes solidaris; manifestaran el respecte per la natura i participaran d’un nou projecte engrescador; mostraran el seu tarannà creatiu amb l’elaboració de cartells a partir de la informàtica; coneixeran què és la mediació; donaran suport a diverses campanyes de la Creu Roja i, fins i tot, programaran una sèrie d’activitats extraescolars amb la companyia i l’ajut dels usuaris i usuàries del centre de dia i de la residència de la Fundació Pere Mata i Fundació Pere Mata Terres de l’Ebre.\nAPS Pere Mata\nEl servei comunitari s’inicia amb la xerrada de novembre de les dues psicòlogues de la fundació durant les primeres setmanes del curs, i la posterior visita al centre de dia i a la residència. I d’una manera més lúdica, s’efectuaran dues trobades amb tots els usuaris, usuàries, alumnat, terapeutes i professores al Parc dels Xiribecs; així com una tercera a la zona compresa entre Lo Pati i les instal·lacions de la Fundació per a introduir un joc tradicional, les bitlles. La primera, a començament de curs, implica un retrobament o bé una nova coneixença; la segona, una valoració del servei efectuat i noves propostes per al següent curs; i l’última, és una invitació a la ciutadania per a participar de l’activitat. Durant aquest curs hi haurà continuïtat en les activitats psicomotrius, arran de la valoració efectuada pels mateixos usuaris i usuàries i terapeutes durant la trobada de fi de servei al Parc dels Xiribecs. Un total de 20 alumnes realitzaran aquest servei comunitari.\nEl passat 19 de novembre Rosa Casanova, psicòloga i directora de la residència de la Fundació Pere Mata, i Maite Martos, psicòloga del centre de dia de la mateixa fundació, van venir al nostre centre per a impartir la xerrada d’inici de curs d’aquest APS. Van explicar a l’alumnat el funcionament de la institució i les diverses dinàmiques que segueixen amb tots els usuaris i usuàries... Van informar també sobre les diverses malalties mentals i els seus tractaments. Com tots els anys, es visitaran les dues dependències per a conèixer l’espai on s’efectuarà el servei comunitari.\nAPS Creu Roja Es tracta d’un nou servei de col·laboració amb la Creu Roja. Vint-i-set alumnes es distribuirann atenent les diverses línies de treball que oferix l’entitat. Banc d’aliments: nou alumnes ajudaran a repartir aliments. Èxit escolar: sis alumnes ajudaran en tasques de reforç escolar a alumnat de Primària. Gran recapte: nou alumnes participaran en la recollida d’aliments a les portes dels supermercats Aldi, Lidl, Spar. Saló de la infància: 3 alumnes col·laboraran i donaran suport al saló durant la setmana anterior a Pasqua. Abans de començar l’alumnat ha visitat les depencdències de la Creu Roja i ha estat informat de tots els serveis que oferix a la ciutadania.\nAPS Mediació Deu alumnes realitzaran la formació en mediació escolar, impartida pel psicopedagog del centre, Justí Pagà. Aprendran a valorar la mediació i sobretot la mediació entre iguals, com a instument per a solucionar conflictes amb les companyes i els companys.\nAPS Projecte Rius Un total de set alumnes participen d’aquest nou servei que consistix en l’extracció de mostres d’aigua de dos trams del riu, l’estudi dels insectes, l’entorn... i enviar les dades a l’Associació Hàbitats, entitat que gestiona el projecte, durant la tardor i la primavera. Amb aquest objectiu, el grup impulsor de l’APS va rebre formació el curs passat. Cal esmentar que el professor Josep Benavent col·labora també en el projecte.\nAPS Escoles verdes El servei seguix diverses línies de treball. En primer lloc, es continua amb la recollida d’envasos als llocs habituals (és necessari recordar què es pot dipositar i què no) i paper per a reciclar. En segon lloc, es continua treballant la zona del pati que dona al carrer Madrid, amb plantes crasses, aromàtiques autòctones i un hort. En tercer lloc, s’impulsarà un curs més la recollida selectiva de material d’escriptura (bolígrafs, retoladors...) a través d’un programa de reciclatge de l’empresa Terracycle. El valor generat per reciclar aquests residus es lliurarà a l’ONG que es vulgui. També, es treballarà la cartellera, amb la finalitat de visibilitzar totes les accions. I per acabar, s’elaborarà sabó ecològic per a ser venut el dia de Sant Jordi amb finalitats solidàries.\nAPS Dinamitzem el Berenguer Deu alumnes impulsen diverses campanyes com la recollida d’aliments i de joguines per Nadal; la dels llibres de lectura de segona mà i el sabó ecològic per a vendre el dia de Sant Jordi; llibres de text per a ser\nQuè ens expliquen sobre la Marató de TV3? El dia 26 d’octubre ens va visitar Magda Barrachina, infermera de l’ Hospital Verge de la Cinta de Tortosa, per a explicar a l’alumnat de 3r d’ ESO què faran enguany a la Marató de TV3 dedicada aquest cop al càncer.\nreutilitzats els pròxims cursos... i totes les promocions que sorgeixen durant el curs. Una de les primeres és l’organització d’un esmorzar solidari per a recaptar fons per a la Marató de TV3.\nAPS Patis dinàmics Un total de trenta-set alumnes participen del nou servei, el qual consistix a donar suport durant tot el curs a l’alumnat de 1r d’ESO a fi que, durant l’esbarjo, puga llegir còmics, contes, revistes o bé jugar als escacs i altres jocs de taula (parxís, oca, tres en ratlla\nEns va explicar que aquest projecte es va iniciar l’any 1992 i la seua Fundació, l’any 2006. Van visionar un vídeo en què molta gent col·laborava amb la Marató, com per exemple artistes molt coneguts que destinaven la recaptació dels seus concerts a l’event. Aquest any estan recaptant i recaptaran fons per a la investigació de la cura del càncer. Aquest projecte l’han anomenat «Un projecte únic». Aquest projecte solidari és el que més diners ha recaptat d’Europa i hi col·laboren empreses i entitats com La Caixa, Telefònica, la Generalitat de Catalunya... i, com fa anys l’eix central de la recollida tindrà lloc per TV3 el dia 16 de desembre. Hi participaran metges especialistes, malalts, famosos, personalitats diverses... El que més va importar (potser) va ser el vídeo en què persones que havien patit càncer explicaven les seues històries i els seus casos. Ens va acomiadar dient-nos que si alguna persona té alguna malaltia (càncer) no l’hem de deixar de Alumnat de 3r d’ESO costat.\n...) en un racó habilitat per a aquesta finalitat.\n(Grup impulsor de l’APS)\nRevista A Punt... Nº 39 de l'Institut Ramon Berenguer IV - Amposta -Desembre de 2018


Armand Obiols-Josep Carner, Cartes 1947-1953 | Alfred Mondria • Trapezi\nPublicat per Alfred Mondria • 29 d'octubre de 2014\nArmand Obiols – Josep Carner\nFundació La Mirada, 2014\nHi hagué una època en què qualsevol tertúlia literària amb cert renom sempre havia de tractar la qüestió de la intel·ligència excessiva de Josep Carner. Seductor, cavalleresc, privilegiat posseïdor d’una ironia juganera i ingràvida, Carner traslladava el seu ideal britànic d’humor a la poesia —un continent, una mena de pàtria—, a la seua prosa joiosa i hipnòtica, a la seua concepció política del que havia de ser una societat serena i civilitzada. Armand Obiols quedà captivat des de ben jove pel ràpid moviment mental de Carner, una admiració sense reserves que explicità als seus escrits i articles, i que es fa encara més ostensible en les cartes que s’intercanviaren en l’exili. Després de repassar uns versos que l’amic li havia enviat, Obiols s’exclama, rendit sense condicions: “aquesta facilitat sobirana ens hauria de fer desistir a tots”.\nDins la tasca de la Fundació la Mirada de recuperació dels papers esparsos d’Obiols, el volum dedicat a les Cartes a Mercè Rodoreda deixava uns autoretrats i una narració massa esvaïts, tan sols insinuats i amb apunts circumstancials, sense relleu. Les Cartes 1947-1953 entre Obiols i Carner contenen, en canvi, bons episodis de guerres d’artistes i calbots entre escriptors, moments d’esgrima i de magnífica escriptura entre tots dos, l’habilitat de convertir una comunicació anodina en una sorpresa permanent. Després d’una de les reiterades malalties i depressions demoníaques que s’apoderaven d’Obiols, un càlid i paternal Carner conclou: “Us suposo guarit de tota malura, sense més aflicció física que la d’alguns tremolins”. De fet, en la primera part del llibre es pot resseguir la fascinació que sent Obiols per Carner, l’intent d’imitar l’aleteig entremaliat de l’estil epistolar carnerià, una contínua partida —lluminosa i no exempta de capricis— d’escacs amb la llengua. Però a pesar de les volutes i del balanceig característic de les seues frases, en aquestes lletres no es troba el codi íntim i ben sovint indesxifrable que l’autor de Nabí utilitzà amb Guerau de Liost. Ací el llenguatge de Carner està més contingut, sense les elevacions i les fantasies que, dissortadament en algunes ocasions, convertien alguns dels seus escrits i traduccions en un divertiment quasi privat.\nDurant els sis anys que comprenen aquestes Cartes 1947-1953, Carner ja ha tornat de Mèxic després de la Segona Guerra Mundial i s’ha instal·lat a Brussel·les com a professor universitari. Obiols viu a París i exerceix de redactor en cap de la Revista de Catalunya, alhora que està ben atent a tot el que puga necessitar el seu amic: edició de llibres, col·laboracions en premsa, contactes, gestions per a viatges a França, o bé el fet de recórrer tot París per tal d’aconseguir estudis i publicacions per a la dona de Carner, Émilie Noulet, especialista en les obres de Valéry o Rimbaud. En aquest sentit, malgrat l’evident relació jeràrquica en aquesta amistat, Carner sempre es mostra agraït, elegant i generós en l’elogi, a més de captivador en el flirteig festiu i les referències a Mercè Rodoreda —parella en aquells moments d’Obiols—, sempre que s’acomiada en una carta. Quan es tracta d’exercir de galant somrient, procliu a un coqueteig ple de subtileses i d’al·lusions, Carner és un rival imbatible amb el seu desplegament de recursos aduladors.\n“Estic content que versegeu amb tenacitat, però m’escomet un dubte sinistre: es tractarà de llot epigramàtic contra alguna persona digna?”, bromeja Carner sobre Obiols, coneixedor de la tendència de l’escriptor de Sabadell a tirar mà de la “lira calumniadora”. I és que Carner era assidu al comentari sarcàstic —sagaç i rialler—, amb uns reflexos ben esmolats per a la caricatura espontània. Però també és cert que el seu humor és d’una causticitat mesurada, amb una acidesa que ben sovint no passa d’una primera incisió. El cas d’Obiols és ben bé un altre. Perquè ben sovint s’ha remarcat el perfil d’aquest home sense obra, articulista i autor d’uns pocs poemes, amb projectes que, tal i com assenyala Jordi Marrugat en el pròleg a aquestes cartes, passaven d’una etapa d’eufòria momentània a l’oblit: un llibre sobre cinema, un altre sobre novel·les de detectius, un assaig sobre Carles Riba, narracions, una traducció d’El roig i el negre. Però en Obiols, a banda d’un possible bon crític literari —les anotacions de Buirac o Lectures del romanticisme—, aquestes cartes demostren que s’ha perdut per a la literatura catalana un retratista abrasiu, d’una maldat calculada i densa, dotat per a l’atac verinós i sense concessions.\nUna volta ha llegit de dalt a baix el Poema de Montserrat de Sagarra, Obiols carrega la pólvora: “Es tracta d’una vasta elucubració d’arrencaqueixals en deliri —un deliri frígid i acompassat”, o bé subratlla la seua tendència a produir “hendecasíl·labs diarrètics”. Pel que fa a membres del govern en l’exili i polítics, no es mossega gens la llengua, com és amb el cas de Carles Pi i Sunyer, a qui troba “dels Jocs Florals ençà en un bany, vagament irritant, d’imbecil·litat”. Després de reunir-se amb Joan Miró, Obiols constata que “té un aire de liró indecís, com si estigués profundament sorprés de veure que el món no s’assembla a la seva pintura”. Hi ha tensió per al qualificatiu sagnant i el perfil traçat amb vidre punxegós, ja que el dirigent del PSUC Comorera “era el de sempre, entenebrat, amb aquell ull mig adormit, de peix, i amb l’aire una mica fatídic de l’home que suporta un àntrax al clatell”. Davant aquesta varietat de colps, pràcticament es pot percebre el gest astorat —i morbós— de Carner en repassar la llarga llista de víctimes sobre les quals s’acarnissa un inclement Obiols.\nAra bé, l’estrella que concentra el foc creuat d’aquestes cartes no és un altre que l’autor d’El gran sapastre. Ferran Canyameres aconseguí el que sense dubte és un mèrit concedit a ben pocs: exasperar el posat angèlic, comprensiu i bondadós de Josep Carner. “És un home d’aquells que, entre la promesa i l’acte que l’hauria de realitzar, tenen un equador una mica intransitable, i cal tractar-lo amb una certa brutalitat peremptòria”, certifica Obiols davant les protestes de Carner perquè sempre se sent embolicat i estafat pels tripijocs editorials de Nyacameres-Maranyeques-Quemaranyes-Macarenyes: l’intercanvi tenístic i de maldats entre Obiols i Carner és antològic, divertit i brillant, i ens demostra que l’imprevisible i tenaç engalipador Canyameres és un dels grans personatges de la història literària —i no literària— de Catalunya. Quant al seu examic i arxienemic Puig i Ferrater—Fer-à-repasser—, també té una aparició ben rellevant en aquesta correspondència, ja que volia posar en marxa les edicions Proa amb tres llibres: el primer de l’autor Puig i Ferrater, el segon també i, ja posats, per què no també el tercer. L’egomania dels artistes es veu que no decau, fins i tot, amb les estretors de l’exili.\nEsnob, delicat, amant dels cabarets i de la vida nocturna, Sebastià Gasch narra en el seu excel·lent quadern Etapes d’una nova vida. Diari d’un exili el perillós i sòrdid pas de la frontera a França quan les tropes franquistes estan a punt d’acaçar-los. Instal·lats en un castell com a refugiats, Gasch anota desmoralitzat i acovardit que Oliver, Trabal i Obiols li fan la vida impossible: “Ja tremolo pensant en les hores de menjar en què haig d’estar al seu costat”. Un refinadíssim Gasch que pilla al vol un dels trets més definidors d’Obiols —de caràcter i d’escriptura—, ja que el troba un representant “d’aquell humor sabadellenc glacial i intel·lectual, insensible”, i que en alguns capítols de les Cartes 1947-1953 trau el cap, canallesc, furiós, reconcentrat. És aquest contrast amb la dansa senyorívola i resplendent —incompatible amb la crueltat— dels mots de Josep Carner el que atrau i embolcalla d’interés aquesta correspondència tot just acabada de rescatar.\nEtiquetes: Armand ObiolscartescatalàFundació La MiradaJosep Carner


Dar Sour Marràqueix Marroc - Ofertes d'hotels amb els MILLORS DESCOMPTES EN LÍNIA\nArrondissement Annakhil Lieu Dit Dar Tounsi, Palmeraie Marrakech, Suburbis de l'Est, Marràqueix, Marroc, 40000 - Veure al mapa\nMés informació sobre Dar Sour\nSituat en el cor de Suburbis de l'Est, Dar Sour és un lloc ideal des d'on descobrir Marràqueix. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Dar Sour asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Dar Sour és una elecció inteligents per a viatgers a Marràqueix, i ofereix una estada relaxant i sense molèsties.


Les proves mèdiques descarten que la noia resident que havia estat a Itàlia tingui coronavirus - Altaveu el diari digital d'Andorra\nLes proves mèdiques descarten que la noia resident que havia estat a Itàlia tingui coronavirus\nCom se sospitava d’entrada, la jove resident té una grip forta que no li impedirà ser donada d’alta en les properes hores\n26/02/2020 (16:15 CET)\nLes proves que s’han anat fent a la noia resident que havia estat a Itàlia hi va acudir anit a l’hospital amb símptomes gripals han confirmat, justament, que pateix una grip. Per tant, res a veure amb el coronavirus. No obstant això, vista la seva procedència i el quadre que presentava, per a major seguretat de tots els intervinents sanitaris, es va decidir activar a l’hospital la primera fase del protocol per combatre el virus que està esdevenint pandèmic.\nSegons que ha informat el Servei Andorrà d’Atenció Sanitària (SAAS), una vegada rebuts els resultats de les analítiques conjuntament amb la resta de proves realitzades durant l’exploració que s’ha fet a la noia, que havia estat a Milà, s’ha descartat qualsevol possibilitat que es tracti del coronavirus. La jove ha estat aïllada fins ara tal com estableix el protocol per fer front al virus procedent de la Xina. L’hospital preveu donar d’alta la pacient en les properes hores.\nMentrestant, s’està tractant i fent les proves pertinents a una ciutadana xinesa que aquest migdia ha acudit a l’hospital també amb símptomes de grip. Per la seva nacionalitat i el fet que procedia de Xangai, també s’ha activat el protocol ‘anti-coronavirus’. Es manté la dona, de 30 anys, en règim d’aïllament però, en principi, la primera hipòtesi és que es tracta d’una grip. També en aquest cas, com en el de la resident andorrana, s’esperaran els resultats de les analítiques que s’han enviat a un laboratori de Madrid.\nUs informem que les proves de sospita de coronavirus d'aquesta pacient han donat negatiu. Properament serà donada d'alta de l'Hospital Nostra Senyora de Meritxell @GovernAndorra https://t.co/aXueTikYQv\nSalut implanta més mesures de prevenció pel coronavirus


predicot Archivos - BOOM Sitges\nArribo del Carnaval 2012\nBy BOOM Sitges|2012-02-13T12:55:30+02:00febrero 13th, 2012|Categories: Carnaval Sitges 2012|Tags: arribo, carnaval, carrer davallada, dates, davallada, edifici miramar, escenificació, lloc, predicot, S.M. Carles Toltes|\nArribo del Carnestoltes a l'Edifici Miramar. La família de S.M. Carles Toltes ofereix la "Primera escenificació del Predicot", que es repetirà durant 4 hores ininterrompudament. Dates i lloc Proper acte: 16/02/2012 de 17:00h a 21:00h Edifici Miramar (Carrer Davallada, 12) Carnaval Sitges 2012\nComentarios desactivados en Arribo del Carnaval 2012


ferrancab: Qui no és extremista és un irresponsable\nPublicat per Ferran Caballero a 22:44 Etiquetes: ElMeuTube\nEl felicito per la frase, sense matissos. Genial!\nVols dir el títol? Gràcies igualment, però la frase és del Quimi Portet...\nA veure, la frase en si, tota sola, és una bestiesa. A més, hi afegeix. "Si es dedica un mínim d’energia a la pura i simple reflexió, és impossible no ser extremista. La gent que no és extremista són uns irresponsables." Bé, amb la mateixa contundència es podria afirmar tot el contrari. Entenc què vol dir, i és veritat que, en alguns casos, de la reflexió en pot sortir un posició extremista i alhora perfectament racional i mesurada (no és cap paradoxa), positiva.\nPortet no és cap beneit, però té el defecte dels "artistes": la mania d'épater. No hi poden fer més. Ara, el que sí que em sembla beneit és el que li pregunta a continuació el periodista: "Per què ho dius això? Hi ha massa bonisme?". Què diu que què?! Ara resulta que qualsevol periodista nostrat (ells!) té la paraula bonisme a la punta de la llengua, com un simple papagai, sense saber ni què coi vol dir.\nEn fi, deu ser que cada cop suporto menys els "cantautors"; tampoc no hi puc fer més: si els poetes, en general, ja solen carregar, ja no diguem els poetes menors i si a més afegeixen música a la musiqueta. Almenys a El último de la fila no enganyaven: eren cantants i músics i avall; i com a veu, em quedo amb la del García, mira que et dic.\nI disculpa'm, que pel que veig t'agrada el Portet. I no dic que sigui dolent, eh? simplement és que ja no m'agrada ni "la cançó" ni "les cançonetes". Els anys no ens perdonen segons què, però a vegades són clements i afortunadament ens canvien els gusto. Però veig que els cantautors, per vells que es facin, sempre seran uns peterpans. Potser és bo... per a ells.\na mi Quimi Portet em sembla molt divertit. Però això és gairebé tot. Aquesta frase em va fer gràcia i alguna cosa més, però mai consideraria ser extremista senyal de responsabilitat.\nEn fi, qüestió de gustos, però ja tens raó ja...\nAhahah! Sí Ferran, volia dir el títol i el Quimi, però a vostè també el felicito igualment -que ja posats a felicitar no ve d'aquí, i estudiar aquesta llumeneritat bé que s'ho mereix, perquè no em negarà que es mereix alguna cosa; encara que fós aquesta l'única!\nPel que fa a Don Quimi, és un d'aquells cantautors que sense haver-m'hi parat mai ja em feia fàstic-ràbia des del principi. Crec que és per la veu d'eterna nàpia en-galipandria, com en Pep Sala o l'italià aquell tan famós. Escoltar el que diu no m'ha fet que li tingui més ràbia, te la seva gràcia que és molta més que la de qualsevol cantant no dadaista, però li falta múscia pel meu gust, ritmes i això...\nPel que fa a la qüestió de la frase, opino: tots som irresponsables, però d'extremistes n'hi ha ben pocs, tan pocs com responsables; perquè? Doncs perquè responsabilitat implica anar fins al final amb allò que creus el millor (si és possible o no ja no depèn d'un mateix), i el fet d'anar fins al final és un extremisme en els seus propis termes. Per això l'he trobada excel·lent\nConclusió: alguns irresponsables són responsables, i aquests són extremistes i aquest precís extremisme és el que els fa irresponsables. El fet de ser responsable és també irresponsable perquè implica extremisme i l'extremisme és vist com una falta d'equilibri. (És vist: oh sí, res es veritat ni mentida tot depèn de la lent amb què es mira). Uff quina explaiada! Estic en la línia dadaista jo també :D! Sí, al final tot depèn del coi de punt de vista i dels colors i tota aquesta merda relativista que sempre acaba guanyant ^^ Serà qüestió de saber-li treure la mel al relativisme en cas que en tingui, limitar-nos a comprendre causalitats suposo.


Creu Roja comptarà amb noves instal·lacions a Sueca per a donar cobertura a col·lectius vulnerables – RiberaTV\nCreu Roja comptarà amb noves instal·lacions a Sueca per a donar cobertura a col·lectius vulnerables\nS’ha signat el conveni de cessió de l’espai per part de l’Ajuntament, entre l’alcaldessa de Sueca, Raquel Tamarit, i el president provincial de la Institució a València, Rafael Gandia\nCreu Roja ha signat a Sueca el conveni que regeix la cessió d’unes instal·lacions i la seua adequació en la localitat. Es tracta d’un nou Punt de Presència Local, que se situarà en Ronda del Borx cantonada amb c/Vertla de la localitat de la Ribera Baixa i estarà centrat inicialment a donar cobertura social als col·lectius més vulnerables.\nA l’acte ha assistit l’alcaldessa de Sueca, Raquel Tamarit i el president provincial de Creu Roja a València, Rafael Gandia. També han participat en l’acte el tinent alcalde i regidor de Sanitat de Sueca, Salvador Campillo; el delegat de Creu Roja a Algemesí, Carlos Anaya; la secretària provincial de Creu Roja a València, María Ruiz, i el coordinador provincial de Creu Roja a València, Marcos Haro.\n“Amb la signatura d’este conveni, obrim a més noves vies de treball d’activació social. L’acord formalitzat amb Creu Roja significarà el desenvolupament de nous programes dedicats també a les persones majors i a la família, per a evitar la solitud no desitjada”, ha assenyalat l’alcaldessa de Sueca, Raquel Tamarit. En declaracions del president provincial de Creu Roja a València, Rafael Gandia, “per a ampliar la nostra actuació necessitarem créixer en persones que ens ajuden a través del voluntariat i com a socis o sòcies de la nostra organització”.\nD’esta forma, Creu Roja obrirà les seues portes a Sueca, on ja es realitzaven alguns projectes relacionats amb l’atenció a persones en extrema vulnerabilitat, a més de la prestació de serveis de socorrisme i salvament en platges realitzada durant l’any passat 2018.\nCreu Roja comptarà amb noves instal·lacions a Sueca per a donar cobertura a col·lectius vulnerables added by Ribera Televisió on 8 Febrer, 2019


IDENTITAT - Del dolor a la plenitud\nUn nadó no sap la diferència entre ell i el seu entorn, a mesura que creix va identificant que és ell i que no és ell, primer ell i la mare són el mateix, després aprèn que ell i la seva mare són dos persones diferents.\nAprenem a saber qui som per comparació amb els altres i construïm un personatge, una forma d’estar en el món, a partir de les nostres ferides. Aprenc a ser la persona que crec que he de ser perquè m’estimin, per ser acceptable, per estar bé. Això és una petita trampa per a l’ànima que és innocent i ve aquí amb totes les potencialitats.\nPassats els anys, quan m’he convertit en una persona adulta, molt probablement, he deixat enrere aquell/a nen/a i em trobo dins de la presó mental que jo mateix/a m’he construït. M’he oblidat de qui era, que és el mateix que encara sóc.\nQuè és el que vull en realitat? Què em satisfà? Què busco? De què serveix tot plegat?\nCom fàcilment pots deduir, la vida de cada persona és única i té un propòsit específic, ha vingut a experimentar determinades vivències que han estat intenses i buscades alhora. Les vols fer conscients?\nPer sortir de la confusió, cal recuperar la consciència i la capacitat de prendre decisions conscients, no les que hem pres en funció de la personalitat que hem construït per ser acceptables.\nCal destriar el gra de la palla. Una cosa és qui sóc i l’altra el que m’he cregut que era.